**Chesapeake** é unha cidade independente, situada no South Hampton Roads, na área metropolitana de Virxinia nos Estados Unidos. Chesapeake foi formada en 1963 pola consolidación política da cidade de South Norfolk co ex condado de Norfolk. Chesapeake é a segunda cidade máis grande do estado de Virxinia.

Chesapeake é unha cidade con poucas áreas urbanas, así como con moitas terras de cultivo protexidas, bosques e zonas húmidas, incluíndo unha porción substancial do pantano Great Dismal.
Chesapeake atópase no Atlántico Intracoastal Waterway e ten quilómetros de liña de costa industrial, comercial e de propiedades residenciais.

Actualmente é a terceira cidade máis grande de Virxinia en termos de poboación. Segundo o censo de 2010, a súa poboación e de 292.209 persoas. En 2011, Chesapeake foi nomeado como a vixésima primeira mellor cidade de América por BLoomerang Businessweek.

Historia
--------

En 1963, creouse a nova cidade independente de Chesapeake, cando a antiga cidade independente de South Norfolk se consolidou co condado de Norfolk. A consolidación autorizada pola Asemblea Xeral de Virxinia, foi aprobada e o novo nome foi elixido polos votantes de cada unha das comunidades mediante referéndum.

Formado en 1961 na colonia de Virxinia, Norfolk Country, incluía esencialmente toda a área que se converteu posteriormente en pobos e cidades de Norfolk, Portsmouth e Norfolk do sur, pero que xa tiña visto a redución da súa área con frecuencia, xa que estas cidades engadiron o territorio a través das anexións despois de 1871. Converteuse nunha cidade independente,un método para o condado anterior, para estabilizar as fronteiras veciñas xa que as cidades non podían anexarse ao territorio doutra cidade.

A cidade relativamente pequena do sur de Norfolk converteuse nunha cidade incorporada no condado de Norfolk en 1919, e nunha cidade independente en 1922. Foi tamén motivada para facer un cambio para facer un cambio que o poñería nun pé de igualdade noutros aspectos coas cidades moitos máis grandes de Norfolk e Portsmouth.
Os cambios que crearon Chesapeake foron parte dunha onda de cambios na estrutura do goberno local no sueste de Virxinia, que tivo lugar entre 1952 e 1975.

A rexión de Chesapeake ten raíces que se remontan a Virxinia. Ao largo do segmento de Chesapeake da Intercoastal Waterway, onde o Great Bridge Locks marca a transición entre a rama meridional do río Elizabeht, o Canal Chesapeake e Albemarle atópase o sitio da Batalla do Great Bridge. Loitou o 9 de decembro de 1775, nos primeiros días da Guerra da Independencia, a batalla resultou a eliminación do señor Dunmore e todos os vestixios do Goberno Inglés da Colonia e o dominio de Virxinia.

Ata finais de 1980 e principios de 1990, gran parte de Chesapeake era ou suburbana ou rural, que actuaba como unha comunidade de dormitorio das cidades limítrofes de Norfolk e Virxinia Beach.

Xeografía
---------

Chesapeake está situado en 36°46′2″N 76°17′14″O﻿ / ﻿36.76722, -76.28722.

Segundo o departamento de censo dos Estados Unidos, a cidade ten unha área total de 350.9 millas cadradas (908.8 km²), das cales 340.7 millas cadradas (882.5 km²) son de terra, e 10.2 millas cadradas(26.4 km²) son auga.

### Contorna diversa

Chesapeake é unha das cidades máis grandes de Virxinia e da nación en termos de terra, un feito que supón desafíos aos líderes municipais no apoio dunha gran infraestrutura. A presenza de moitos distritos históricos e xeográficos, tamén implican desafíos aos líderes da cidade que se enfrontan a conflitos entre o desenvolvemento de áreas residenciais, comerciais e industriais, e a preservación dos bosques e zonas húmidas virxes.

### Condados e cidades limítrofes

* Portsmouth, Virxinia (norte)
* Norfolk, Virxinia (norte)
* Virxinia Beach, Virxinia(este)
* Currituck County, Carolina do Norte (sur)
* Camden County, Carolina do Norte (sur)
* Suffolk, Virxinia (oeste)

Demografía
----------

Distribución da idade en Chesapeake.
No censo de 2000, había 199.184 persoas,69.900 casas e 54.172 familias que residían na cidade. A densidade demográfica era de 584.6 persoas por milla cadrada ( 225.7 km²). Había 72.672 unidades de cuberta nunha densidade media de 213.3 habitantes por milla cadrada (82.4 km²). A distribución por razas na cidade era de 62.6% brancos, 29.8% negros ou afroamericanos, 0.4% americanos nativos, 2.9% asiáticos, 0.1% insulares do Pacífico, 1.2% outras razas e o 3.0% dúas ou máis razas. O 4.4% da poboación eran hispanos ou latinos de calquera raza.

A distribución por idade era: 28.8% menores de 18 anos, 8.2% de 18 a 24, 32.3% de 25 a 44, 21.7% de 45 a 64 e o 9% de 65 anos ou máis. A idade media da poboación era de 35 anos. Por cada 100 mulleres había 94.4 homes e por cada 100 mulleres de 18 anos ou menos, había 91.0 varóns.

A renda media por cada casa era de 50.473$, a renda media por familia era 53.202$. Os varóns tiñan unha renda media de 39.204$ en contra os 23.391$ das mulleres. A renda per cápita da cidade era 20.949$. Cerca do 6.1% das familias e 7.3% da poboación estaba por debaixo da liña da pobreza, o 9.7% eran menores de 18 anos e o 9.0% eran maiores de 65 anos.

Economía
--------

De acordo co Informe Finaceiro Anual de Chespeake de 2010, os empresarios máis importantes da cidade son:

| # | Empregador | Nº de empregados |
| --- | --- | --- |
| 1 | Chesapeake City Public Schools | 5,726 |
| 2 | City of Chesapeake | 3,167 |
| 3 | Chesapeake Regional Medical Center | 2,400 |
| 4 | LTD Hospitality Group | 2,185 |
| 5 | Sentara Healthcare | 1,400 |
| 6 | QVC | 1,276 |
| 7 | HSBC Finance | 1,200 |
| 8 | Cox Communications | 800 |
| 9 | Hewlett-Packard | 800 |
| 10 | Reliance Staffing | 700 |
| 11 | Lifetouch | 665 |
| 12 | Dollar Tree | 660 |
| 13 | Damco | 637 |
| 14 | General Dynamics Information Technology | 600 |
| 15 | Canon Information Technology Service | 572 |
| 16 | First Data | 500 |

Comunidades
-----------

Chesapeake esta formalmente dividido en 6 distritos: South Norfolk, Pleasant Grove, Butts Road, Great Bridge,Deep Creek, e Western Branch.

Medios de comunicación
----------------------

O diario de Chesapeake é o Virginian-pilot. Outros traballos inclúen o Port Folio Weekly,o New Journal and Guide e o Hampton Roads Business Jounal. Hampton Roads Magazine, serve como unha revista rexional bi-mensual de Chesapeake e a área de Hampton Roads. Hampton Roads Times serve como unha revista na liña para todas as cidades e condados de Hampton Roads. Chesapeake é servido por unha variedade de estacións de radio nos diais AM e FM, con torres localizadas ao redor da zona de Hampton Roads. Chesapeake tamén é servido por varias estacións de televisión. As filiais importantes das canles de televisión son WTKR-TV 3 Columbia Broadcasting Service, WAVY 10 (NBC), WVEC-TV 13 (ABC), WGNT 27 The CW television Network, WTVZ 33 MyNetworkTV, WVBT 43 (Fox), e WPXV 49 ION Television. Os residentes de Chesapeake poden recibir emisoras independentes como WSKY-TV que ten a difusión no canal 4 dos Outer Banks de Carolina do Norte e a radiodifusión de WGBS-LDno canal 11 de Hampton. Chesapeake é servido por Cox Communications , que ofrece LNC 5 , un local de 24 horas de noticias por cable na cadea de televisión. DirecTV e Dish Network tamén son populares como unha alternativa a televisión por cable en Chesapeake.

Infraestruturas
---------------

### Transporte

*Albemarle Railroad en Chesapeake*.
O crecemento de Chesapeake foi impulsado pola súa localización e polas consideracións do transporte. O financiamento de estradas adicionais e de substitución, pontes e outras infraestruturas de transporte é un dos temas que encaran CHesapeake e gran parte da rexión de Hampton Roads no século XXI, como a infraestrutura construída orixinalmente cos ingresos da peaxe que envelleceu sen unha fonte de financiamento para reparar ou construír substitutos. As peaxes en Chesapeake limítanse actualmente a autoestrada de Chesapeake.

Chesapeake está servido polo Aeroporto Internacional de Norfolk na cidade de Norfolk, cun servizo de pasaxeiros con aeroliñas comerciais.

Dentro dos límites da cidade, Chesapeake Regional Airport é un centro de aviación xeral, situado no sur da Gran Ponte. Tamén é o Hampton Roads Executive Airport, que está situado cerca do Bowers Hill e do Hampton Roads Beltway. Este aeroporto atende a propietarios e entusiastas de avións privados.O sur de alí NALF Fentress é a instalación da armada dos Estados Unidos e ademais é un campo de aterraxe auxiliar que forma parte da grande instalación da Nas Oceana de Virxina Beach.

O Intracoastal Waterway pasa a través de Chesapeake. Chesapeake tamén ten un amplo número de instalación portuarias nas partes navegables do río Elizabeth.

Actualmente cinco ferrocarrís atravesan Chesapeake e manexan algún tráfico nas instalacións portuarias en Hampton Toads e nas porcións navegables de varios afluentes. Chesapeake está situado nunha liña potencial para o servizo de tren de alta velocidade de pasaxeiros entre Richmond e South Hampton Roads, que está sendo estudada polo Departamento de ferrocarril e transporte público de Virxinia.

Chesapeake é servido polas estradas dos Estados Unidos,13,17,58 e 460. Interestatal 64, parte da estrada de circunvalación de Hampton Roads Beltway, atravesa a cidade,464 interestatal é un estímulo que que o conecta co centro de Norfolk e Portsmouth na ponte de Berlkley e 664 Interestatl, que termina o bucle da interestatal da sección da rama occidental de Chesapeake a través da cidade de Newport News e na cidade de Hampton.

### Utilidades

Os servizos de auga e sumidoiros son proporcionados polo Departamento de Utilidades da cidade. Chesapeake recibe a súa electricidade a partir de Dominion Virxinia Power, que ten fontes entre elas o Centro de Enerxía de Chesapeake (a base de carbón e plantas de enerxía gas, plantas de carbón na cidade e en Southampton Country e a Planta de Enerxía Nuclear de Surry). A sede de Virxinia Natural Gas en Norfolk, filial de AGL Resources, distribúelle gas á cidade desde as plantas de almacenamento en James City Country e na cidade.

A cidade ofrece servizos de augas residuais para os residentes e transporta as augas residuais a plantas rexionais de tratamento de Hampton Roads Sanitation District.

Lugares de interese
-------------------

* Chesapeake Arboretum
* Chesapeake and Albemarle Canal
* Dismal Swamp Canal

Cidades irmandadas
------------------

* Joinville (Brasil)

Véxase tamén
------------

### Ligazóns externas

* City of Chesapeake *(en inglés)*.
* Chesapeake Public Schools *(en inglés)*.
* Hampton Roads Economic Development AllianceArquivado 07 de febreiro de 2012 en Wayback Machine. *(en inglés)*.

|  |  |
| --- | --- |
| Control de autoridades | 
* Wd: Q49222
* WorldCat
* VIAF: 140716702
* EBID: ID
* FAST: 1208711
* GEC: 0264197
* GeoNames: 4752186
* GND: 4090360-6
* GNIS: 1498558
* Google Maps: 5511028357039459193
* ISNI: 0000000403909033
* LCCN: n80060995
* MusicBrainz: ID
* NKC: ge679116
* OSM: 206671
* TGN: 2111086
* WOEID: 12590329

 |